title: Απόφαση (ΕΕ) 2015/1016 του Συμβουλίου, της 23ης Ιουνίου 2015, για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

text:
               27.6.2015

               EL

               Επίσημη Εφημερίδα της Ευρωπαϊκής Ένωσης

               L 162/100

         ΑΠΌΦΑΣΗ (ΕΕ) 2015/1016 ΤΟΥ ΣΥΜΒΟΥΛΊΟΥ
   της 23ης Ιουνίου 2015
   για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 114, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») άρχισε να ισχύει την 1η Ιανουαρίου 1994.

               (2)

               Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 31 αυτής.

               (3)

               Το πρωτόκολλο 31 της συμφωνίας για τον ΕΟΧ περιλαμβάνει διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

               (4)

               Είναι σκόπιμο να συνεχιστεί η συνεργασία των συμβαλλόμενων μερών της συμφωνίας για τον ΕΟΧ στο πλαίσιο δράσεων που χρηματοδοτούνται από τον γενικό προϋπολογισμό της Ένωσης όσον αφορά τη «Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, της πιστοποίησης και της τομεακής προσέγγισης» και τη «Δημιουργία και ανάπτυξη της εσωτερικής αγοράς».

               (5)

               Το πρωτόκολλο 31 της συμφωνίας ΕΟΧ θα πρέπει, επομένως, να τροποποιηθεί, ώστε να καταστεί δυνατή η συνέχιση αυτής της διευρυμένης συνεργασίας πέραν της 31ης Δεκεμβρίου 2014.

               (6)

               Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει να βασιστεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ βασίζεται στο σχέδιο απόφασης της εν λόγω Επιτροπής που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 23 Ιουνίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      ΣΧΕΔΙΟ
      ΑΠΟΦΑΣΗ αριθ. …/2015 ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της
      για την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
      Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία ΕΟΧ») και ιδίως τα άρθρα 86 και 98,
      Εκτιμώντας τα ακόλουθα:

                  (1)

                  Είναι σκόπιμο να συνεχιστεί η συνεργασία των συμβαλλόμενων μερών της συμφωνίας ΕΟΧ σε δράσεις της Ένωσης που χρηματοδοτούνται από τον γενικό προϋπολογισμό της Ευρωπαϊκής Ένωσης και αφορούν τη δημιουργία, τη λειτουργία και την ανάπτυξη της εσωτερικής αγοράς.

                  (2)

                  Το πρωτόκολλο 31 της συμφωνίας ΕΟΧ θα πρέπει, επομένως, να τροποποιηθεί, ώστε να καταστεί δυνατή η συνέχιση αυτής της διευρυμένης συνεργασίας πέραν της 31ης Δεκεμβρίου 2014,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το άρθρο 7 του πρωτοκόλλου 31 της συμφωνίας ΕΟΧ τροποποιείται ως εξής:

                  1.

                  Η ακόλουθη παράγραφος παρεμβάλλεται μετά την παράγραφο 9:
                  «10.   Από την 1η Ιανουαρίου 2015, τα κράτη της ΕΖΕΣ συμμετέχουν στις ενωσιακές δράσεις που σχετίζονται με τις ακόλουθες γραμμές του προϋπολογισμού, οι οποίες είναι εγγεγραμμένες στον γενικό προϋπολογισμό της Ευρωπαϊκής Ένωσης για το οικονομικό έτος 2015:

                              —

                              Γραμμή του προϋπολογισμού 02.03.01: “Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, της πιστοποίησης και της τομεακής προσέγγισης”,

                              —

                              Γραμμή του προϋπολογισμού 12.02.01: “Δημιουργία και ανάπτυξη της εσωτερικής αγοράς”.».

                  2.

                  Στις παραγράφους 3 και 4, οι λέξεις «παράγραφοι 5 έως 9» αντικαθίστανται από τις λέξεις «παράγραφοι 5 έως 10».

            Άρθρο 2
      Η παρούσα απόφαση αρχίζει να ισχύει την επομένη της τελευταίας κοινοποίησης που προβλέπεται στο άρθρο 103 παράγραφος 1 της συμφωνίας ΕΟΧ (1).
      Εφαρμόζεται από την 1η Ιανουαρίου 2015.
      Άρθρο 3
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες,

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς

               της Μεικτής Επιτροπής του ΕΟΧ

         (1)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

31980D1106

80/1106/ΕΟΚ, ΕΥΡΑΤΟΜ : Απόφαση του Συμβουλίου, της 25ης Νοεμβρίου 1980, περί ονομασίας ενός μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 326 της 02/12/1980 σ. 0024

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Απόφαση του Συμβουλίου, της  12ης Δεκεμβρίου 2005 , για το διορισμό του Προέδρου του τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)

text:
               23.12.2005

               EL

               Επίσημη Εφημερίδα της Ευρωπαϊκής Ένωσης

               C 327/8

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Δεκεμβρίου 2005
   για το διορισμό του Προέδρου του τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα)
   (2005/C 327/05)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   το κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (1), και ιδίως τα άρθρα 120 και 131, τους υποψηφίους που πρότεινε το διοικητικό συμβούλιο του γραφείου εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 23 Νοεμβρίου 2005,
   ΑΠΟΦΑΣΙΖΕΙ:
   Άρθρο 1
   Ο κ. Paul MAIER που γεννήθηκε στο Στρασβούργο (Γαλλία), στις 4 Μαΐου 1958, διορίζεται Πρόεδρος του Τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για περίοδο πέντε ετών.
   Άρθρο 2
   Η ημερομηνία κατά την οποία θα αρχίσει η πενταετής περίοδος κατά το άρθρο 1 θα καθορισθεί από το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα).

      Βρυξέλλες, 12 Δεκεμβρίου 2005.

            Για το Συμβούλιο

            Ο Πρόεδρος

         J. STRAW

      (1)  ΕΕ L 11 της 14.1.1994, όπως τροποποιήθηκε τελευταία από τον κανονισμό (ΕΚ) αριθ. 422/2004 (ΕΕ L 70 της 9.3.2004, σ. 1).


title: 2005/654/ΚΕΠΠΑ: Απόφαση Νταρφούρ/2/2005 της Eπιτροπής Πολιτικής και Ασφάλειας, της 29ης Ιουλίου 2005, για τον διορισμό αρχηγού της αστυνομικής ομάδας της ΕΕ/αστυνομικού συμβούλου του ειδικού εντεταλμένου της Ευρωπαϊκής Ένωσης για το Σουδάν

text:
               17.9.2005

               EL

               Επίσημη Εφημερίδα της Ευρωπαϊκής Ένωσης

               L 241/58

      ΑΠΌΦΑΣΗ ΝΤΑΡΦΟΫΡ/2/2005 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 29ης Ιουλίου 2005
   για τον διορισμό αρχηγού της αστυνομικής ομάδας της ΕΕ/αστυνομικού συμβούλου του ειδικού εντεταλμένου της Ευρωπαϊκής Ένωσης για το Σουδάν
   (2005/654/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 παράγραφος 3,
   την κοινή δράση 2005/557/ΚΕΠΠΑ του Συμβουλίου, της 18ης Ιουλίου 2005, σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (1), και ιδίως το άρθρο 4,
   Εκτιμώντας τα ακόλουθα:

               (1)

               Στις 18 Ιουλίου 2005 το Συμβούλιο ενέκρινε την κοινή δράση 2005/556/ΚΕΠΠΑ για τον διορισμό ειδικού εντεταλμένου της Ευρωπαϊκής Ένωσης (ΕΕΕΕ) για το Σουδάν (2).

               (2)

               Ο ΕΕΕΕ εξασφαλίζει τον συντονισμό και τη συνοχή των συμβολών της ΕΕ στην AMIS (αποστολή της Αφρικανικής Ένωσης στο Σουδάν). Υπό την αιγίδα του ΕΕΕΕ, η μονάδα συντονισμού της ΕΕ στην Αντίς Αμπέμπα (ΜΣ), η οποία απαρτίζεται από πολιτικό σύμβουλο, στρατιωτικό σύμβουλο και αστυνομικό σύμβουλο, διαχειρίζεται τον συντονισμό σε καθημερινή βάση με όλους τους σχετικούς παράγοντες της ΕΕ και με το κέντρο διοικητικού ελέγχου και διαχείρισης (ACMC) στο πλαίσιο της ηγετικής ιεραρχίας της Αφρικανικής Ένωσης στην Αντίς Αμπέμπα, προκειμένου να εξασφαλισθεί η παροχή συνεκτικής και έγκαιρης υποστήριξης από την ΕΕ προς την AMIS II.

               (3)

               Ο αστυνομικός σύμβουλος του ΕΕΕΕ, ο οποίος είναι επίσης αρχηγός της αστυνομικής ομάδας της ΕΕ, είναι υπεύθυνος για τη διαχείριση σε καθημερινή βάση του συντονισμού των δράσεων αστυνομικής στήριξης της ΕΕ. Ο αρχηγός της αστυνομικής ομάδας της ΕΕ/αστυνομικός σύμβουλος αναλαμβάνει τη διαχείριση, σε καθημερινή βάση, της αστυνομικής συνιστώσας της δράσης στήριξης στους τρεις τομείς και είναι αρμόδιος για ζητήματα προσωπικού και για πειθαρχικά ζητήματα.

               (4)

               Ο γενικός γραμματέας/ύπατος εκπρόσωπος, μετά από σύσταση του ΕΕΕΕ, προτείνει τον διορισμό του κ. Douglas Brand ως αρχηγού της αστυνομικής ομάδας της ΕΕ/αστυνομικού συμβούλου του ΕΕΕΕ.

               (5)

               Δυνάμει του άρθρου 4 της κοινής δράσης 2005/557/ΚΕΠΠΑ, το Συμβούλιο εξουσιοδοτεί την επιτροπή πολιτικής και ασφάλειας (ΕΠΑ) να προβεί στον διορισμό του αρχηγού της αστυνομικής ομάδας της ΕΕ/αστυνομικού συμβούλου του ΕΕΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Douglas BRAND διορίζεται αρχηγός της αστυνομικής ομάδας της ΕΕ/αστυνομικός σύμβουλος του ΕΕΕΕ για το Σουδάν.
   Άρθρο 2
   Η παρούσα οδηγία παράγει αποτελέσματα από την ημερομηνία έκδοσής της.

      Βρυξέλλες, 29 Ιουλίου 2005.

            Για την Επιτροπή Πολιτικής και Ασφάλειας

            Ο Πρόεδρος

         J. KING

      (1)  ΕΕ L 188 της 20.7.2005, 46.

      (2)  ΕΕ L 188 της 20.7.2005, σ. 43.


title: 2014/790/EΕ: Απόφαση του Συμβουλίου, της 10ης Νοεμβρίου 2014 , σχετικά με τη θέση που θα ληφθεί εξ ονόματος της Ευρωπαϊκής Ένωσης στη Μεικτή Επιτροπή που συστάθηκε βάσει της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων όσον αφορά την τροποποίηση του παραρτήματος II της συμφωνίας για τον συντονισμό των συστημάτων κοινωνικής ασφάλισης

text:
               14.11.2014

               EL

               Επίσημη Εφημερίδα της Ευρωπαϊκής Ένωσης

               L 329/29

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Νοεμβρίου 2014
   σχετικά με τη θέση που θα ληφθεί εξ ονόματος της Ευρωπαϊκής Ένωσης στη Μεικτή Επιτροπή που συστάθηκε βάσει της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων όσον αφορά την τροποποίηση του παραρτήματος II της συμφωνίας για τον συντονισμό των συστημάτων κοινωνικής ασφάλισης

      (2014/790/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 48, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων (1) («η συμφωνία»), υπεγράφη την 21η Ιουνίου 1999 και ετέθη σε ισχύ την 1η Ιουνίου 2002.

               (2)

               Το άρθρο 18 της συμφωνίας προβλέπει ότι η Μεικτή Επιτροπή, που συστάθηκε βάσει του άρθρου 14 της συμφωνίας («η Μεικτή Επιτροπή»), μπορεί, με απόφασή της, να εγκρίνει τροποποιήσεις στο παράρτημα II της συμφωνίας, σχετικά με τον συντονισμό των συστημάτων κοινωνικής ασφάλισης.

               (3)

               Προκειμένου να διατηρηθεί η συνεκτική εφαρμογή των νομικών πράξεων της Ένωσης και να αποφευχθούν δυσχέρειες διοικητικής και ενδεχομένως νομικής φύσης, το παράρτημα II της συμφωνίας πρέπει να τροποποιηθεί ώστε να ενσωματώσει τις νέες νομοθετικές πράξεις της Ένωσης στις οποίες δεν αναφέρεται προς το παρόν η συμφωνία.

               (4)

               Είναι σκόπιμο να καθοριστεί η θέση που θα ληφθεί εξ ονόματος της Ένωσης στη Μεικτή Επιτροπή όσον αφορά την τροποποίηση του παραρτήματος II της συμφωνίας.

               (5)

               Η θέση της Ένωσης στη Μεικτή Επιτροπή θα πρέπει επομένως να βασιστεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί εξ ονόματος της Ευρωπαϊκής Ένωσης στη Μεικτή Επιτροπή που συστάθηκε με το άρθρο 14 της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων («η Μεικτή Επιτροπή») θα βασιστεί στο σχέδιο απόφασης της Μεικτής Επιτροπής που επισυνάπτεται στην παρούσα απόφαση.
   Οι εκπρόσωποι της Ένωσης στη Μεικτή Επιτροπή μπορούν να συμφωνήσουν σε ελάσσονες τεχνικές αλλαγές στο σχέδιο απόφασης, χωρίς να απαιτείται νέα απόφαση του Συμβουλίου.
   Άρθρο 2
   Μετά την έκδοσή της, η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 10 Νοεμβρίου 2014.

            Για το Συμβούλιο

            Ο Πρόεδρος

         M. MARTINA

      (1)  ΕΕ L 114 της 30.4.2002, σ. 6.

      ΣΧΕΔΙΟ
      ΑΠΟΦΑΣΗ αριθ. …/… ΤΗΣ ΜΕΙΚΤΗΣ ΕΠΙΤΡΟΠΗΣ
      που συστάθηκε βάσει της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων
      της
      σχετικά με την τροποποίηση του παραρτήματος II της εν λόγω συμφωνίας για τον συντονισμό των συστημάτων κοινωνικής ασφάλισης
      Η ΜΕΙΚΤΗ ΕΠΙΤΡΟΠΗ,
      Έχοντας υπόψη τη συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων (1) («η συμφωνία») και ιδίως τα άρθρα 14 και 18,
      Εκτιμώντας τα ακόλουθα:

                  (1)

                  Η συμφωνία υπεγράφη στις 21 Ιουνίου 1999 και άρχισε να ισχύει την 1η Ιουνίου 2002.

                  (2)

                  Το παράρτημα II της συμφωνίας για τον συντονισμό των συστημάτων κοινωνικής ασφάλισης, αντικαταστάθηκε με την απόφαση αριθ. 1/2012 της Μεικτής Επιτροπής της 31ης Μαρτίου 2012 (2).

                  (3)

                  Το παράρτημα II της συμφωνίας πρέπει να επικαιροποιηθεί ώστε να ληφθούν υπόψη οι νέες νομοθετικές πράξεις της Ευρωπαϊκής Ένωσης που έχουν τεθεί έκτοτε σε ισχύ, ιδίως οι τροποποιήσεις του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου (3) και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (4) που επέφεραν ο κανονισμός (ΕΕ) αριθ. 1244/2010 (5) της Επιτροπής, ο κανονισμός (ΕΕ) αριθ. 465/2012 του Ευρωπαϊκού Κοινοβουλίου και του Συμβουλίου (6) και ο κανονισμός (ΕΕ) αριθ. 1224/2012 (7) της Επιτροπής.

                  (4)

                  Πρέπει επίσης να ληφθούν υπόψη οι αποφάσεις και οι συστάσεις που εγκρίθηκαν από τη Διοικητική Επιτροπή για τον συντονισμό των συστημάτων κοινωνικής ασφάλειας ως προς την εφαρμογή του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 μετά τη θέση σε ισχύ της απόφασης αριθ. 1/2012 της Μεικτής Επιτροπής.

                  (5)

                  Το παράρτημα II της συμφωνίας πρέπει να επικαιροποιηθεί σύμφωνα με τις τροποποιήσεις των σχετικών νομικών πράξεων της Ευρωπαϊκής Ένωσης,

            ΑΠΟΦΑΣIΖΕΙ:
      Άρθρο 1
      Το παράρτημα II της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων («η συμφωνία»), τροποποιείται σύμφωνα με το παράρτημα της παρούσας απόφασης.
      Άρθρο 2
      Η παρούσα απόφαση συντάσσεται στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι εξίσου αυθεντικά.
      Άρθρο 3
      Η παρούσα απόφαση αρχίζει να ισχύει την πρώτη ημέρα του δεύτερου μήνα από την ημέρα της έκδοσής της από την Μεικτή Επιτροπή.

         Βρυξέλλες,

               Για τη Μεικτή Επιτροπή

               Ο Πρόεδρος

               Οι Γραμματείς

         (1)  ΕΕ L 114 της 30.4.2002, σ. 6.

         (2)  ΕΕ L 103 της 13.4.2012, σ. 51.

         (3)  Κανονισμός (ΕΚ) αριθ. 883/2004/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ L 166 της 30.4.2004, σ. 1, όπως διορθώθηκε στην ΕΕ L 200 της 29.6.2004, σ. 1.)

         (4)  Κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (ΕΕ L 284 της 30.10.2009, σ. 1).

         (5)  Κανονισμός (ΕΕ) αριθ. 1244/2010 της Επιτροπής της 9ης Δεκεμβρίου 2010 (ΕΕ L 338 της 22.12.2010, σ. 35),

         (6)  Κανονισμός (ΕΕ) αριθ. 465/2012 του Ευρωπαϊκού Κοινοβουλίου και του Συμβουλίου της 22ας Μαΐου 2012 (ΕΕ L 149 της 8.6.2012, σ. 4.)

         (7)  Κανονισμός (ΕΕ) αριθ. 1224/2012 της Επιτροπής της 18ης Δεκεμβρίου 2012 (ΕΕ L 349 της 19.12.2010, σ. 45.)

         ΠΑΡΑΡΤΗΜΑ
         Το παράρτημα II της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, τροποποιείται ως εξής:

                     (1)

                     Στο τμήμα A: Νομικές πράξεις αναφερόμενες σε, σημείο 1, οι λέξεις «όπως τροποποιήθηκε με τον κανονισμό (ΕΚ) αριθ. 988/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την τροποποίηση του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας και τον καθορισμό του περιεχομένου των παραρτημάτων του (1)» αντικαθίστανται από το ακόλουθο κείμενο:
                     «όπως τροποποιήθηκε με:

                                 —

                                 τον κανονισμό (ΕΚ) αριθ. 988/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τροποποίηση του κανονισμού (ΕΚ) αριθ. 883/2004 για το συντονισμό των συστημάτων κοινωνικής ασφάλειας και τον καθορισμό του περιεχομένου των παραρτημάτων του (2)·

                                 —

                                 τον κανονισμό (ΕΕ) αριθ. 1244/2010 της Επιτροπής, της 9ης Δεκεμβρίου 2010, για την τροποποίηση του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου για τον συντονισμό των συστημάτων κοινωνικής ασφάλειας και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 (3)·

                                 —

                                 τον κανονισμό (ΕΕ) αριθ. 465/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, για τροποποίηση του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας και του κανονισμού (ΕΚ) αριθ. 987/2009 για καθορισμό της διαδικασίας εφαρμογής του κανονισμού (ΕΚ) αριθ. 883/2004 (4)·

                                 —

                                 τον κανονισμό (ΕΕ) αριθ. 1224/2012 της Επιτροπής, της 18ης Δεκεμβρίου 2012, σχετικά με την τροποποίηση του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου για τον συντονισμό των συστημάτων κοινωνικής ασφάλισης και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 (5).»

                           .

                     (2)

                     Στο τμήμα A: Νομικές πράξεις αναφερόμενες σε, σημείο 1, υπό την επικεφαλίδα «Για τους σκοπούς της παρούσας συμφωνίας, ο κανονισμός (ΕΚ) αριθ. 883/2004 προσαρμόζεται ως εξής:», στο γράμμα η), σημείο 1, οι λέξεις «ομοσπονδιακός νόμος για τις συμπληρωματικές παροχές της 19ης Μαρτίου 1965» αντικαθίστανται από το ακόλουθο κείμενο:
                     «ομοσπονδιακός νόμος για τις συμπληρωματικές παροχές της 6ης Οκτωβρίου 2006».

                     (3)

                     Στο τμήμα A: Νομικές πράξεις αναφερόμενες σε, σημείο 2, μετά τις λέξεις «κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (6)», παρεμβάλλεται το ακόλουθο κείμενο:
                     «όπως τροποποιήθηκε με:

                                 —

                                 τον κανονισμό (ΕΕ) αριθ. 1244/2010 της Επιτροπής, της 9ης Δεκεμβρίου 2010, για την τροποποίηση του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου για τον συντονισμό των συστημάτων κοινωνικής ασφάλειας και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 (7)·

                                 —

                                 τον κανονισμό (ΕΕ) αριθ. 465/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, για τροποποίηση του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας και του κανονισμού (ΕΚ) αριθ. 987/2009 για καθορισμό της διαδικασίας εφαρμογής του κανονισμού (ΕΚ) αριθ. 883/2004 (8)·

                                 —

                                 τον κανονισμό (ΕΕ) αριθ. 1224/2012 της Επιτροπής, της 18ης Δεκεμβρίου 2012, σχετικά με την τροποποίηση του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου για τον συντονισμό των συστημάτων κοινωνικής ασφάλισης και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 (9).»

                           .

                     (4)

                     Στο τμήμα A: Νομικές πράξεις αναφερόμενες σε, σημείο 2, υπό την επικεφαλίδα «Για τους σκοπούς της παρούσας συμφωνίας, ο κανονισμός (ΕΚ) αριθ. 987/2009 προσαρμόζεται ως εξής:», απαλείφονται οι ακόλουθες λέξεις:
                     «Συμφωνία μεταξύ της Ελβετίας και της Ιταλίας, της 20ής Δεκεμβρίου 2005, για τον καθορισμό των ειδικών διαδικασιών επιστροφής των παροχών υγειονομικής περίθαλψης».

                     (5)

                     Στο τμήμα Β: Νομικές πράξεις τις οποίες πρέπει να λάβουν δεόντως υπόψη τα συμβαλλόμενα μέρη, προστίθεται το ακόλουθο κείμενο μετά το σημείο 21:

                                 «(22)

                                 Απόφαση της Διοικητικής Επιτροπής για τον συντονισμό των συστημάτων κοινωνικής ασφάλειας αριθ. Ε2, της 3ης Μαρτίου 2010, για τη θέσπιση διαδικασίας διαχείρισης μεταβολών, η οποία εφαρμόζεται στα στοιχεία των φορέων που ορίζονται στο άρθρο 1 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου οι οποίοι παρατίθενται στον ηλεκτρονικό κατάλογο που αποτελεί αναπόσπαστο τμήμα του EESSI (10),

                                 (23)

                                 Απόφαση της Διοικητικής Επιτροπής για τον συντονισμό των συστημάτων κοινωνικής ασφάλειας αριθ. Ε3, της 19ης Οκτωβρίου 2011, σχετικά με τη μεταβατική περίοδο που αναφέρεται στο άρθρο 95 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (11),

                                 (24)

                                 Απόφαση της Διοικητικής Επιτροπής για τον συντονισμό των συστημάτων κοινωνικής ασφάλειας αριθ. Η6, της 16ης Δεκεμβρίου 2010, για την εφαρμογή ορισμένων αρχών, όσον αφορά στον συνυπολογισμό περιόδων δυνάμει του άρθρου 6 του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (12),

                                 (25)

                                 Απόφαση της Διοικητικής Επιτροπής για τον συντονισμό των συστημάτων κοινωνικής ασφάλειας αριθ. S8, της 15ης Ιουνίου 2011, σχετικά με τη χορήγηση τεχνητών μελών, μεγάλων βοηθητικών μηχανημάτων και άλλων παροχών σε είδος εξαιρετικής σημασίας, που αναφέρονται στο άρθρο 33 του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (13),

                                 (26)

                                 Απόφαση της Διοικητικής Επιτροπής για τον συντονισμό των συστημάτων κοινωνικής ασφάλειας αριθ. U4, της 13ης Δεκεμβρίου 2011, σχετικά με τις διαδικασίες απόδοσης που προβλέπονται στο άρθρο 65 παράγραφοι 6 και 7 του κανονισμού (ΕΚ) αριθ. 883/2004 και στο άρθρο 70 του κανονισμού (ΕΚ) αριθ. 987/2009 (14).»

                     (6)

                     Στο τμήμα Γ: Νομικές πράξεις τις οποίες πρέπει να λάβουν υπόψη τα συμβαλλόμενα μέρη, προστίθεται το ακόλουθο κείμενο μετά το σημείο 2:

                                 «(3)

                                 Σύσταση της Διοικητικής Επιτροπής για τον συντονισμό των συστημάτων κοινωνικής ασφάλισης αριθ. S1, της 15ης Μαρτίου 2012, σχετικά με δημοσιονομικές πτυχές των διασυνοριακών δωρεών από ζώντες δότες (15).»

                           .

            (1)  ΕΕ L 284 της 30.10.2009, σ. 43.

            (2)  ΕΕ L 284 της 30.10.2009, σ. 43.

            (3)  ΕΕ L 338 της 22.12.2010, σ. 35.

            (4)  ΕΕ L 149 της 8.6.2012, σ. 4.

            (5)  ΕΕ L 349 της 19.12.2012, σ. 45.

            (6)  ΕΕ L 284 της 30.10.2009, σ. 1.

            (7)  ΕΕ L 338 της 22.12.2010, σ. 35.

            (8)  ΕΕ L 149 της 8.6.2012, σ. 4.

            (9)  ΕΕ L 349 της 19.12.2012, σ. 45.

            (10)  ΕΕ C 187 της 10.7.2010, σ. 5. [ηλεκτρονική ανταλλαγή πληροφοριών στον τομέα της κοινωνικής ασφάλειας]

            (11)  ΕΕ C 12 της 14.1.2012, σ. 6.

            (12)  ΕΕ C 45 της 12.2.2011, σ. 5.

            (13)  ΕΕ C 262 της 6.9.2011, σ. 6.

            (14)  ΕΕ C 57 της 25.2.2012, σ. 4.

            (15)  ΕΕ C 240 της 10.8.2012, σ. 3.


title: 2011/464/ΕΕ: Απόφαση του Συμβουλίου, της 18ης Ιουλίου 2011 , για την υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και της Νέας Ζηλανδίας με την οποία τροποποιείται η συμφωνία αμοιβαίας αναγνώρισης σχετικά με την αξιολόγηση πιστότητας, τα πιστοποιητικά και τη σήμανση πιστότητας μεταξύ Ευρωπαϊκής Κοινότητας και Νέας Ζηλανδίας

text:
               27.7.2011

               EL

               Επίσημη Εφημερίδα της Ευρωπαϊκής Ένωσης

               L 195/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιουλίου 2011
   για την υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και της Νέας Ζηλανδίας με την οποία τροποποιείται η συμφωνία αμοιβαίας αναγνώρισης σχετικά με την αξιολόγηση πιστότητας, τα πιστοποιητικά και τη σήμανση πιστότητας μεταξύ Ευρωπαϊκής Κοινότητας και Νέας Ζηλανδίας
   (2011/464/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία αμοιβαίας αναγνώρισης σχετικά με την αξιολόγηση της πιστότητας, τα πιστοποιητικά και τη σήμανση πιστότητας μεταξύ της Ευρωπαϊκής Κοινότητας και της Νέας Ζηλανδίας (1) («συμφωνία αμοιβαίας αναγνώρισης») άρχισε να ισχύει την 1η Ιανουαρίου 1999 (2).

               (2)

               Στις 8 Ιουλίου 2002, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Νέα Ζηλανδία για την τροποποίηση της συμφωνίας αμοιβαίας αναγνώρισης. Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας μεταξύ της Ευρωπαϊκής Ένωσης και της Νέας Ζηλανδίας με την οποία τροποποιείται η συμφωνία αμοιβαίας αναγνώρισης σχετικά με την αξιολόγηση πιστότητας, τα πιστοποιητικά και τη σήμανση πιστότητας μεταξύ Ευρωπαϊκής Κοινότητας και Νέας Ζηλανδίας («συμφωνία») στις Βρυξέλλες στις 29 Ιουνίου 2009.

               (3)

               Συνεπεία της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.

               (4)

               Η συμφωνία θα πρέπει να υπογραφεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και της Νέας Ζηλανδίας για την τροποποίηση της συμφωνίας αμοιβαίας αναγνώρισης σχετικά με την αξιολόγηση της πιστότητας μεταξύ της Ευρωπαϊκής Κοινότητας και της Νέας Ζηλανδίας («συμφωνία») επιτρέπεται εξ ονόματος της Ένωσης, υπό την επιφύλαξη της σύναψης της εν λόγω συμφωνίας (3).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία, εξ ονόματος της Ένωσης, υπό την επιφύλαξη της σύναψής της.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 18 Ιουλίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 229 της 17.8.1998, σ. 62.

      (2)  ΕΕ L 5 της 9.1.1999, σ. 74.

      (3)  Το κείμενο της συμφωνίας θα δημοσιευθεί μαζί με την απόφαση για τη σύναψή της.


title: Απόφαση (ΕΕ) 2015/1670 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/289

      ΑΠΟΦΑΣΗ (ΕΕ) 2015/1670 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου της 17ης Φεβρουαρίου 2015 σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών (5),

                  —

                  έχοντας υπόψη τον κανονισμό (ΕΕ) αριθ. 526/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με τον Οργανισμό της Ευρωπαϊκής Ένωσης για την Ασφάλεια Δικτύων και Πληροφοριών (ENISA) και την κατάργηση του κανονισμού (ΕΚ) αριθ. 460/2004 (6), και ιδίως το άρθρο 21,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού — πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (7),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού — πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0089/2015),

         1.

            διαπιστώνει ότι οι οριστικοί ετήσιοι λογαριασμοί του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

         2.

            εγκρίνει το κλείσιμο των λογαριασμών του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Οργανισμού της Ευρωπαϊκής Ένωσης για την Ασφάλεια Δικτύων και Πληροφοριών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 217.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 77 της 13.3.2004, σ. 1.

         (6)  ΕΕ L 165 της 18.6.2013, σ. 41.

         (7)  ΕΕ L 357 της 31.12.2002, σ. 72.

         (8)  ΕΕ L 328 της 7.12.2013, σ. 42.


title: Απόφαση 2013/467/ΚΕΠΠΑ του Συμβουλίου, της 23ης Σεπτεμβρίου 2013 , για την τροποποίηση και παράταση της απόφασης 2010/576/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)

text:
               24.9.2013

               EL

               Επίσημη Εφημερίδα της Ευρωπαϊκής Ένωσης

               L 252/27

         ΑΠΌΦΑΣΗ 2013/467/ΚΕΠΠΑ ΤΟΥ ΣΥΜΒΟΥΛΊΟΥ
   της 23ης Σεπτεμβρίου 2013
   για την τροποποίηση και παράταση της απόφασης 2010/576/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 23 Σεπτεμβρίου 2010, το Συμβούλιο εξέδωσε την απόφαση 2010/576/ΚΕΠΠΑ (1), η οποία τροποποιήθηκε τελευταία φορά με την απόφαση 2012/514/ΚΕΠΠΑ (2).

               (2)

               Στις 13 Ιουλίου 2012, η Επιτροπή Πολιτικής και Ασφάλειας συμφώνησε με τη σύσταση να παραταθεί έως τις 30 Σεπτεμβρίου 2013 η EUPOL RD Congo, το οποίο θα ακολουθήσει τελική μεταβατική φάση 12 μηνών με στόχο τη μεταβίβαση των αρμοδιοτήτων της.

               (3)

               Η θητεία της Ευρωπόλ RD Congo θα πρέπει επομένως να παραταθεί για μια τελική μεταβατική φάση έως τις 30 Σεπτεμβρίου 2014.

               (4)

               Η Ευρωπόλ RD Congo θα διεξαχθεί υπό πλέγμα συνθηκών που ενδέχεται να επιδεινωθούν και είναι δυνατόν να υπονομεύσουν την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/576/ΚΕΠΠΑ τροποποιείται ως εξής:

               1)

               Στο άρθρο 6 τροποποιείται ως εξής:

                           α)

                           προστίθεται η ακόλουθη παράγραφος:
                           «1α.   Ο αρχηγός της αποστολής είναι ο εκπρόσωπος της αποστολής. Ο αρχηγός της αποστολής μπορεί να αναθέτει διαχειριστικά καθήκοντα σχετικά με θέματα προσωπικού και οικονομικής φύσεως στα μέλη της αποστολής, υπό τη γενική ευθύνη του.»·

                           β)

                           η παράγραφος 4 διαγράφεται.

               2)

               Στο άρθρο 8, η παράγραφος 3 αντικαθίσταται από το ακόλουθο κείμενο:
               «3.   Οι όροι εργασίας και τα δικαιώματα και οι υποχρεώσεις για το διεθνές και το τοπικό προσωπικό καθορίζονται στις συμβάσεις μεταξύ της EUPOL RD Congo και του σχετικού μέλους του προσωπικού.».

               3)

               Παρεμβάλλεται το ακόλουθο άρθρο:
               «Άρθρο 13α
               Νομικές ρυθμίσεις
               Η EUPOL RD Congo έχει την ικανότητα να παρέχει υπηρεσίες και προμήθειες, να συνάπτει συμβάσεις και διοικητικές ρυθμίσεις, να απασχολεί προσωπικό, να διατηρεί τραπεζικούς λογαριασμούς, να αγοράζει και να διαθέτει περιουσιακά στοιχεία και να εξοφλεί τα χρέη της, καθώς και να είναι διάδικος, εφόσον απαιτείται για την εφαρμογή της παρούσας απόφασης.».

               4)

               Το άρθρο 14 αντικαθίσταται από το ακόλουθο κείμενο:
               «Άρθρο 14
               Χρηματοδοτικές ρυθμίσεις
               1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή το διάστημα από την 1η Οκτωβρίου 2010 έως τις 30 Σεπτεμβρίου 2011 ανέρχεται σε 6 430 000 EUR.
               Το ποσό δημοσιονομικής αναφοράς για την κάλυψη των δαπανών που σχετίζονται με την αποστολή για το διάστημα από την 1η Οκτωβρίου 2011 έως τις 30 Σεπτεμβρίου 2012 ανέρχεται σε 7 150 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή το διάστημα από την 1η Οκτωβρίου 2012 έως τις 30 Σεπτεμβρίου 2013 ανέρχεται σε 6 750 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή το διάστημα από την 1η Οκτωβρίου 2013 έως τις 30 Σεπτεμβρίου 2014 ανέρχεται σε 6 328 086,95 EUR.
               2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης. Επιτρέπεται να συμμετέχουν σε προσκλήσεις υποβολής προσφορών υπήκοοι τρίτων κρατών. Με έγκριση της Επιτροπής, η αποστολή μπορεί να συνάπτει τεχνικές συμφωνίες με κράτη μέλη, το κράτος υποδοχής, συμμετέχοντα τρίτα κράτη και άλλους διεθνείς φορείς όσον αφορά την παροχή εξοπλισμού, υπηρεσιών και εγκαταστάσεων στην EUPOL RD Congo.
               3.   Η EUPOL RD Congo είναι υπεύθυνη για την εκτέλεση του προϋπολογισμού της αποστολής. Προς τούτο, η αποστολή υπογράφει σύμβαση με την Ευρωπαϊκή Επιτροπή.
               4.   Η EUPOL RD Congo είναι υπεύθυνη για κάθε απαίτηση και υποχρέωση που προκύπτει από την εκτέλεση της εντολής από 1ης Οκτωβρίου 2013, με την εξαίρεση των απαιτήσεων που αφορούν σοβαρό παράπτωμα του αρχηγού της αποστολής, για το οποίο αυτός φέρει την ευθύνη.
               5.   Οι χρηματοδοτικές ρυθμίσεις τηρούν τη δομή διοίκησης όπως προβλέπεται στα άρθρα 5, 6 και 9 και τις επιχειρησιακές απαιτήσεις της EUPOL RD Congo, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων της.
               6.   Οι δαπάνες είναι επιλέξιμες από την ημερομηνία έναρξης ισχύος της παρούσας απόφασης.».

               5)

               Στο άρθρο 18, το δεύτερο εδάφιο αντικαθίσταται από το ακόλουθο κείμενο:
               «Εφαρμόζεται από την 1η Οκτωβρίου 2010 έως την 30ή Σεπτεμβρίου 2014.».

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από την 1η Οκτωβρίου 2013.

      Βρυξέλλες, 23 Σεπτεμβρίου 2013.

            Για το Συμβούλιο

            Ο Πρόεδρος

         V. JUKNA

      (1)  Απόφαση 2010/576/ΚΕΠΠΑ του Συμβουλίου, της 23ης Σεπτεμβρίου 2010, σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo) (ΕΕ L 254 της 29.9.2010, σ. 33).

      (2)  Απόφαση 2012/514/ΚΕΠΠΑ του Συμβουλίου, της 24ης Σεπτεμβρίου 2012, για την τροποποίηση και παράταση της απόφασης 2010/576/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo) (ΕΕ L 257 της 25.9.2012, σ. 16).


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/157

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2007
   (2009/663/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2007, μαζί με τις απαντήσεις της Ακαδημίας (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (CEPOL) και την ανάκληση της απόφασης 2000/820/ΔΕΥ (4), ιδίως δε το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A6-0160/2009),

               1.

               χορηγεί απαλλαγή στον διευθυντή της Ευρωπαϊκής Αστυνομικής Ακαδημίας όσον αφορά την εκτέλεση του προϋπολογισμού της Ακαδημίας για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον διευθυντή της Ευρωπαϊκής Αστυνομικής Ακαδημίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 51.

      (2)  ΕΕ C 311 της 5.12.2008, σ. 136.

      (3)  ΕΕ L 248 της 16.9.2002, σ. 1.

      (4)  ΕΕ L 256 της 1.10.2005, σ. 63.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2007, μαζί με τις απαντήσεις της Ακαδημίας (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (CEPOL) και την ανάκληση της απόφασης 2000/820/ΔΕΥ (4), ιδίως δε το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A6-0160/2009),

               Α.

               λαμβάνοντας υπόψη ότι η Ακαδημία ιδρύθηκε το 2001 και μετατράπηκε σε κοινοτικό οργανισμό κατά την έννοια του άρθρου 185 του γενικού δημοσιονομικού κανονισμού, στον οποίο εφαρμόζεται ο δημοσιονομικός κανονισμός-πλαίσιο που ισχύει για τους οργανισμούς, από 1ης Ιανουαρίου 2006,

               Β.

               λαμβάνοντας υπόψη ότι το Ευρωπαϊκό Ελεγκτικό Συνέδριο (ΕΕΣ) με την έκθεσή του σχετικά με τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2006 εξέδωσε με επιφυλάξεις τη γνωμοδότησή του όσον αφορά τη νομιμότητα και κανονικότητα των υποκειμένων πράξεων βάσει του ότι το σύστημα σύναψης συμβάσεων δεν ήταν σύμφωνο με τις διατάξεις του δημοσιονομικού κανονισμού,

               Γ.

               λαμβάνοντας υπόψη ότι στις 22 Απριλίου 2008 το Κοινοβούλιο χορήγησε απαλλαγή στον διευθυντή της Ακαδημίας όσον αφορά την εκτέλεση του προϋπολογισμού της Ακαδημίας για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           εξέφρασε τη λύπη του για το συμπέρασμα του Ελεγκτικού Συνεδρίου ότι το 2006 η Ακαδημία δεν καθιέρωσε τα απαιτούμενα συστήματα και διαδικασίες που θα της έδιναν τη δυνατότητα να καταρτίσει χρηματοοικονομική έκθεση σύμφωνα με τις απαιτήσεις του δημοσιονομικού κανονισμού-πλαίσιο που εφαρμόζεται στους οργανισμούς,

                           —

                           ζήτησε από την Ακαδημία να θεσπίσει λεπτομερείς κανόνες εφαρμογής, μεταξύ άλλων για την εξασφάλιση διαφάνειας στις διαδικασίες προμηθειών της, σύμφωνα με τον δημοσιονομικό κανονισμό,

                           —

                           κάλεσε την Ακαδημία να εξασφαλίσει το συντομότερο δυνατό, το αργότερο δε έως τον Ιούνιο 2008, την πλήρη συμμόρφωση της δημοσιονομικής της διαχείρισης προς τις διατάξεις του δημοσιονομικού κανονισμού,

                           —

                           ζήτησε από την Επιτροπή να εποπτεύει διεξοδικά την εφαρμογή του προϋπολογισμού της Ακαδημίας,

               Δ.

               λαμβάνοντας υπόψη ότι το ΕΕΣ στην έκθεσή του σχετικά με τους ετήσιους λογαριασμούς της Ακαδημίας για το οικονομικό έτος 2007 εξέδωσε με επιφυλάξεις τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων,

               1.

               παρατηρεί ότι, ενώ η δήλωσης αξιοπιστίας του Ελεγκτικού Συνεδρίου για το 2006 ήταν χωρίς επιφυλάξεις όσον αφορά τους λογαριασμούς και με επιφυλάξεις σε σχέση με τις υποκείμενες πράξεις, η δήλωση αξιοπιστίας για το 2007 είναι με επιφυλάξεις τόσο για τους λογαριασμούς όσο και για τις υποκείμενες πράξεις·

               2.

               τονίζει πόσο αναγκαίο είναι να τηρεί αυστηρά η Ακαδημία τον δημοσιονομικό κανονισμό και τη νομοθεσία της ΕΕ περί συμβάσεων προμηθειών και να βελτιώσει τη διαχείριση των οικονομικών της, καθόσον είναι το δεύτερο κατά σειράν έτος που το ΕΕΣ διατυπώνει παρόμοιες/πανομοιότυπες ανησυχίες·

               3.

               ζητεί από την Επιτροπή να έχει εκ του σύνεγγυς εποπτεία της εκτέλεσης του προϋπολογισμού της Ακαδημίας·

               4.

               εκφράζει τη βαθιά του ανησυχία για το γεγονός ότι το ΕΕΣ διαπίστωσε περιπτώσεις κατά τις οποίες πιστώσεις χρησιμοποιήθηκαν για τη χρηματοδότηση ιδιωτικών δαπανών του προσωπικού της Ακαδημίας· επισημαίνει την κρίση του ΕΕΣ σύμφωνα με την οποία η συγκεκριμένη χρήση δημοσίων κεφαλαίων για ιδιωτικούς σκοπούς έχει υλικό αντίκρισμα·

               5.

               τονίζει τη σύσταση του ΕΕΣ να ληφθούν μέτρα για τη διασφάλιση της πλήρους ανάκτησης των κεφαλαίων αυτών·

               6.

               εκφράζει την ανησυχία του σχετικά με μια κατάσταση όπου η αρμόδια επιτροπή έλαβε ελλιπείς πληροφορίες όσον αφορά τη χρήση δημόσιου χρήματος για ιδιωτικούς σκοπούς την οποία διαπίστωσε το ΕΕΣ, με την αδυναμία της Ακαδημίας να τηρήσει την προθεσμία του Ιουνίου 2008, που είχε οριστεί στο ψήφισμα για την απαλλαγή για το 2006, προκειμένου να ευθυγραμμίσει τη δημοσιονομική του διαχείριση με τον δημοσιονομικό κανονισμό, και με τις επαναλαμβανόμενες παραβιάσεις βασικών δημοσιονομικών κανόνων·

               7.

               επισημαίνει ότι η Ακαδημία, με τη μη καταχώριση των 1 500 000 ευρώ που έλαβε από την Επιτροπή το 2007 για την ορθή εφαρμογή του MEDA, παραβίασε την αρχή της ενότητας και της ακρίβειας του προϋπολογισμού·

               8.

               εκφράζει την ανησυχία του για τις αδυναμίες στη διαχείριση του προϋπολογισμού που διαπιστώθηκαν από το ΕΕΣ· σημειώνει ότι μόνο 5 600 000 ευρώ από τις πιστώσεις αναλήψεως υποχρεώσεων χρησιμοποιήθηκαν, ενώ 1 700 000 ευρώ μεταφέρθηκαν· σημειώνει ότι το 20 % των πιστώσεων που μεταφέρθηκαν από το προηγούμενο οικονομικό έτος ακυρώθηκαν·

               9.

               σημειώνει ότι έως τον Νοέμβριο 2007, η Ακαδημία δεν διέθετε πραγματικό λογιστικό σύστημα ανάληψης υποχρεώσεων, γεγονός που προκάλεσε σοβαρές δυσχέρειες στη διαχείριση του προϋπολογισμού, για παράδειγμα τη δημιουργία νέων κονδυλίων του προϋπολογισμού εκ του μηδενός·

               10.

               σημειώνει ότι έντυπο σύστημα για τις αναλήψεις υποχρεώσεων τέθηκε σε ισχύ την 1η Ιανουαρίου 2008 και το σύστημα ABAC (λογιστική σε δεδουλευμένη βάση) εφαρμόστηκε τον Ιούνιο 2008·

               11.

               επισημαίνει ότι δεν ήταν δυνατόν για το ΕΕΣ να δώσει λεπτομερή αριθμητικά στοιχεία για το ποσό και για τα είδη δαπανών δημόσιου χρήματος που πραγματοποιήθηκαν από το προσωπικό της Ακαδημίας για ιδιωτικούς σκοπούς· επισημαίνει ότι οι πληροφορίες που προσκόμισε η Ακαδημία μετά το αίτημα του Κοινοβουλίου αφορούν τη χρήση κινητών τηλεφώνων και αυτοκινήτων, την προμήθεια επίπλωσης για τις κατοικίες του προσωπικού και τις δωρεάν μεταφορικές υπηρεσίες προς τα αεροδρόμια και τους σιδηροδρομικούς σταθμούς για μέλη του προσωπικού· επισημαίνει ότι, σύμφωνα με την Ακαδημία, τα ποσά και η πορεία της ανάκτησης έχουν ως εξής:

                           —

                           χρήση κινητών τηλεφώνων από το προσωπικό: 3 405 λίρες στερλίνες για το διάστημα μεταξύ Απριλίου και Δεκεμβρίου 2007, που ανακτήθηκαν εξ ολοκλήρου,

                           —

                           χρήση αυτοκινήτων από το προσωπικό: 1 157 λίρες στερλίνες για το διάστημα μεταξύ Ιουλίου και Δεκεμβρίου 2007, που ανακτήθηκαν εξ ολοκλήρου· τα αυτοκίνητα στο μεταξύ πουλήθηκαν,

                           —

                           έπιπλα: 6 625 λίρες στερλίνες για έπιπλα που αγοράστηκαν το 2007· τα έπιπλα στο μεταξύ πουλήθηκαν,

                           —

                           δωρεάν μεταφορικές υπηρεσίες προς τα αεροδρόμια και τους σιδηροδρομικούς σταθμούς για το προσωπικό: το διαπιστωμένο κόστος για το 2007 ανέρχεται σε 9 508 λίρες στερλίνες· έχει ξεκινήσει η διαδικασία ανάκτησης·

               12.

               δεν είναι διατεθειμένο να δεχθεί την υποβολή από την Ακαδημία ελλιπών στοιχείων, ιδίως δεδομένου ότι τα στοιχεία αυτά δεν καλύπτουν ούτε καν το σύνολο του έτους 2007 ή τα ποσά που αφορούν την πώληση των αυτοκινήτων και των επίπλων·

               13.

               τονίζει ότι, όπως και το 2006, παρά το γεγονός ότι η έλλειψη δημοσιονομικής πληροφόρησης είχε αποτελέσει αντικείμενο επικρίσεων στην ετήσια έκθεση του ΕΕΣ και στο ψήφισμα για την απαλλαγή για το 2006, η Ακαδημία για άλλη μια φορά απέτυχε να καταρτίσει έκθεση σχετικά με τη δημοσιονομική και χρηματοοικονομική διαχείριση για το 2007, παρά τον δημοσιονομικό κανονισμό της·

               14.

               εκφράζει την ανησυχία του διότι, αν και αυτό είχε ήδη επισημανθεί στην ετήσια έκθεση του ΕΕΣ και στο ψήφισμα για τη χορήγηση απαλλαγής για το 2006, η Ακαδημία ενέκρινε:

                           —

                           τους κανόνες εφαρμογής του δημοσιονομικού κανονισμού μόλις τον Φεβρουάριο του 2008,

                           —

                           εσωτερικές κατευθυντήριες γραμμές σύναψης συμβάσεων μόλις τον Σεπτέμβριο 2008, σύμφωνα με τις απαντήσεις του ΕΕΣ, και μόνο τον Οκτώβριο 2009, σύμφωνα με τις απαντήσεις της στον εισηγητή,

                     δηλαδή χρειάστηκε περισσότερα από δύο χρόνια αφότου απετέλεσε οργανισμό για να θέσει τον δημοσιονομικό κανονισμό σε εφαρμογή·

               15.

               εκφράζει την ανησυχία του διότι η Ακαδημία ενέκρινε αναθεώρηση του δημοσιονομικού κανονισμού της, το 2008, η οποία περιλαμβάνει παρεκκλίσεις από τον δημοσιονομικό κανονισμό-πλαίσιο, ιδίως όσον αφορά τους κανόνες σύναψης συμβάσεων, χωρίς προηγούμενη συμφωνία της Επιτροπής·

               16.

               παρατηρεί ότι, παρά τον δημοσιονομικό της κανονισμό, η Ακαδημία δεν έχει αποστείλει προς την αρμόδια για την απαλλαγή αρχή έκθεση σχετικά με τους εσωτερικούς ελέγχους για το 2007·

         Η εν εξελίξει έρευνα της OLAF

               17.

               επισημαίνει ότι η OLAF έχει ξεκινήσει εσωτερική έρευνα για την Ακαδημία·

               18.

               ζητεί από την Ακαδημία, ιδίως δε από τον διευθυντή, να συνεργαστεί πλήρως με την OLAF και να παράσχει κάθε αναγκαία βοήθεια προκειμένου να μπορέσουν οι υπάλληλοι της OLAF να φέρουν εις πέρας τα καθήκοντά τους·

               19.

               ζητεί από την Ακαδημία, την OLAF και την Επιτροπή να ενημερώσουν την αρμόδια για την απαλλαγή αρχή σχετικά με τα αποτελέσματα της έρευνας της OLAF χωρίς καθυστέρηση, μόλις τα έχουν στη διάθεσή τους·

               20.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 23ης Απριλίου 2009 σχετικά με τη δημοσιονομική διαχείριση των οργανισμών της ΕΕ (7).

      (1)  ΕΕ C 278 της 31.10.2008, σ. 51.

      (2)  ΕΕ C 311 της 5.12.2008, σ. 136.

      (3)  ΕΕ L 248 της 16.9.2002, σ. 1.

      (4)  ΕΕ L 256 της 1.10.2005, σ. 63.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 243.

      (7)  Βλέπε σελίδα 206 της παρούσας Επίσημης Εφημερίδας.


Avis juridique important

|

31997D0097

97/97/ΕΚ, Ευρατόμ: Απόφαση του Συμβουλίου της 27ης Ιανουαρίου 1997 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 031 της 01/02/1997 σ. 0068 - 0068

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1997 για το διορισμό μέλους της Οικονομικής και Κοινωνικής Επιτροπής (97/97/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ίδρυση της Ευρωπαϊκής Κοινότητας, και ιδίως το άρθρο 195,τη συνθήκη για την Ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1994 μέχρι τις 20 Σεπτεμβρίου 1998 (1),Επειδή, με την παραίτηση του κ. Erland Olausson που γνωστοποιήθηκε στο Συμβούλιο στις 12 Σεπτεμβρίου 1996, έχει κενωθεί μία θέση μέλους της επιτροπής αυτής,Έχοντας υπόψη τις υποψηφιότητες που υποβλήθηκαν από την σουηδική κυβέρνηση στις 18 Νοεμβρίου 1996,Αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Ο κ. Leif Hδgg διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Erland Olausson και για το υπόλοιπο της θητείας του, δηλαδή έως τις 20 Σεπτεμβρίου 1998.Βρυξέλλες, 27 Ιανουαρίου 1997.Για το ΣυμβούλιοΟ ΠρόεδροςG. ZALM(1) ΕΕ αριθ. L 257 της 5. 10. 1994, σ. 20.


title: 2014/558/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2012 — τμήμα IX — Ευρωπαίος Επόπτης Προστασίας των Δεδομένων

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/142

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2012 — τμήμα IX — Ευρωπαίος Επόπτης Προστασίας των Δεδομένων
   (2014/558/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2012 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2012 [COM(2013) 570 – C7-0281/2013] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2012, που συνοδεύεται από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) που βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, την οποία χορήγησε το Ελεγκτικό Συνέδριο για το οικονομικό έτος 2012, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10, και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165 και 166,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0228/2014),

               1.

               χορηγεί απαλλαγή στον Ευρωπαίο Επόπτη Προστασίας Δεδομένων όσον αφορά την εκτέλεση του προϋπολογισμού του Ευρωπαίου Επόπτη Προστασίας Δεδομένων για το οικονομικό έτος 2012·

               2.

               εκθέτει τις παρατηρήσεις του στο κατωτέρω ψήφισμα·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας των Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 56 της 29.2.2012.

      (2)  ΕΕ C 334 της 15.11.2013, σ. 1.

      (3)  ΕΕ C 331 της 14.11.2013, σ. 1.

      (4)  ΕΕ C 334 της 15.11.2013, σ. 122.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2010, σ. 1.


title: 2005/169/ΕΚ: Απόφαση του Συμβουλίου, της 24ης Φεβρουαρίου 2005, για την τροποποίηση της απόφασης, της 27ης Μαρτίου 2000, με την οποία εξουσιοδοτείται ο διευθυντής της Ευρωπόλ να διεξαγάγει διαπραγματεύσεις για συμφωνίες με τρίτα κράτη και οργανισμούς που δε συνδέονται με την Ευρωπαϊκή Ένωση

text:
               2.3.2005

               EL

               Επίσημη Εφημερίδα της Ευρωπαϊκής Ένωσης

               L 56/14

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 24ης Φεβρουαρίου 2005
   για την τροποποίηση της απόφασης της 27ης Μαρτίου 2000 με την οποία εξουσιοδοτείται ο διευθυντής της Ευρωπόλ να διεξαγάγει διαπραγματεύσεις για συμφωνίες με τρίτα κράτη και οργανισμούς που δε συνδέονται με την Ευρωπαϊκή Ένωση
   (2005/169/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το άρθρο 42 παράγραφος 2, το άρθρο 10 παράγραφος 4 και το άρθρο 18 της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) (1),
   την πράξη του Συμβουλίου, της 3ης Νοεμβρίου 1998, για την έγκριση των κανόνων που αφορούν τις εξωτερικές σχέσεις της Ευρωπόλ με τρίτα κράτη και οργανισμούς που δε συνδέονται με την Ευρωπαϊκή Ένωση (2), και ιδίως το άρθρο 2,
   την πράξη του Συμβουλίου, της 3ης Νοεμβρίου 1998, για την έγκριση κανόνων που διέπουν την εκ μέρους της Ευρωπόλ λήψη πληροφοριών που προέρχονται από τρίτους (3), και ιδίως το άρθρο 2,
   την πράξη του Συμβουλίου, της 12ης Μαρτίου 1999, για την έγκριση κανόνων που αφορούν τη διαβίβαση δεδομένων προσωπικού χαρακτήρα από την Ευρωπόλ σε τρίτα κράτη και οργανισμούς (4), και ιδίως τα άρθρα 2 και 3,
   Εκτιμώντας τα ακόλουθα:

               (1)

               Απαιτήσεις επιχειρησιακού χαρακτήρα καθώς και η ανάγκη για αποτελεσματική καταπολέμηση μέσω της Ευρωπόλ των οργανωμένων μορφών εγκληματικότητας επιβάλλουν να προστεθεί το Ισραήλ στον κατάλογο των τρίτων κρατών με τα οποία ο διευθυντής της Ευρωπόλ εξουσιοδοτείται να αρχίσει διαπραγματεύσεις.

               (2)

               Η απόφαση του Συμβουλίου της 27ης Μαρτίου 2000 (5) θα πρέπει, συνεπώς, να τροποποιηθεί,

         ΑΠΟΦΑΣΙΖΕΙ:
   Άρθρο 1
   Η απόφαση του Συμβουλίου της 27ης Μαρτίου 2000 τροποποιείται ως εξής:

               Στο άρθρο 2 παράγραφος 1, κάτω από την επικεφαλίδα «Τρίτα κράτη», προστίθεται το ακόλουθο κράτος στον αλφαβητικό κατάλογο:

                           «—

                           Ισραήλ».

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της.

      Βρυξέλλες, 24 Φεβρουαρίου 2005.

            Για το Συμβούλιο

            Ο Πρόεδρος

         N. SCHMIT

      (1)  ΕΕ C 316 της 27.11.1995, σ. 2.

      (2)  ΕΕ C 26 της 30.1.1999, σ. 19.

      (3)  ΕΕ C 26 της 30.1.1999, σ. 17.

      (4)  ΕΕ C 88 της 30.3.1999, σ. 1.

      (5)  ΕΕ C 106 της 13.4.2000, σ. 1· απόφαση όπως τροποποιήθηκε τελευταία από την απόφαση της 2ας Δεκεμβρίου 2004 (ΕΕ C 317 της 22.12.2004, σ. 1).


title: Απόφαση 2009/29/ΚΕΠΠΑ του Συμβουλίου, της 22ας Δεκεμβρίου 2008 , για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Σομαλίας σχετικά με το καθεστώς της υπό την ηγεσία της Ευρωπαϊκής Ένωσης ναυτικής δύναμης στη Δημοκρατία της Σομαλίας στο πλαίσιο της στρατιωτικής επιχείρησης Atalanta της Ευρωπαϊκής Ένωσης

text:
               15.1.2009

               EL

               Επίσημη Εφημερίδα της Ευρωπαϊκής Ένωσης

               L 10/27

         ΑΠΌΦΑΣΗ 2009/29/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Δεκεμβρίου 2008
   για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Σομαλίας σχετικά με το καθεστώς της υπό την ηγεσία της Ευρωπαϊκής Ένωσης ναυτικής δύναμης στη Δημοκρατία της Σομαλίας στο πλαίσιο της στρατιωτικής επιχείρησης Atalanta της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 15 Μαΐου 2008, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 1814 (2008) με την οποία καλούνται τα κράτη και οι περιφερειακές οργανώσεις να αναλάβουν δράση για την προστασία των πλοίων που συμμετέχουν στη μεταφορά και τη διεκπεραίωση της ανθρωπιστικής βοήθειας που προορίζεται για τη Σομαλία και σε δραστηριότητες που έχουν εγκριθεί από τα Ηνωμένα Έθνη.

               (2)

               Στις 2 Ιουνίου 2008, το Συμβούλιο Ασφαλείας των Ηνωμένων Εθνών εξέδωσε την απόφαση 1816 (2008) με την οποία τα κράτη που συνεργάζονται με τη μεταβατική ομοσπονδιακή κυβέρνηση της Σομαλίας εξουσιοδοτούνται, για περίοδο έξι μηνών από την ημερομηνία της απόφασης, να εισέρχονται στα χωρικά ύδατα της Σομαλίας και να χρησιμοποιούν, με τρόπο σύμφωνο με το διεθνές δίκαιο, όλα τα αναγκαία μέσα για την αποτροπή των πειρατικών επιθέσεων και των ενόπλων ληστειών που διαπράττονται κατά θάλασσα. Τα μέτρα αυτά παρατάθηκαν για επιπλέον περίοδο 12 μηνών με την απόφαση 1846 (2008) του ΣΑΗΕ, η οποία εκδόθηκε στις 2 Δεκεμβρίου 2008.

               (3)

               Στις 10 Νοεμβρίου 2008, το Συμβούλιο υιοθέτησε την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (επιχείρηση «Atalanta»).

               (4)

               Το άρθρο 11 της εν λόγω κοινής δράσης προβλέπει ότι το καθεστώς των υπό την ηγεσία της ΕΕ δυνάμεων και του προσωπικού τους που σταθμεύουν στο έδαφος τρίτων κρατών ή επιχειρούν στα χωρικά ύδατα τρίτων κρατών ή στα εσωτερικά τους ύδατα, αποφασίζεται σύμφωνα με τη διαδικασία που καθορίζεται στο άρθρο 24 της συνθήκης.

               (5)

               Κατόπιν της από 18 Σεπτεμβρίου 2007 εξουσιοδότησης του Συμβουλίου σύμφωνα με το άρθρο 24 της συνθήκης, η προεδρία, επικουρούμενη από τον ΓΓ/ΥΕ, διαπραγματεύτηκε συμφωνία μεταξύ της Ευρωπαϊκής Ένωσης και της Δημοκρατίας της Σομαλίας σχετικά με το καθεστώς της ναυτικής δύναμης που τελεί υπό την ηγεσία της ΕΕ στη Δημοκρατία της Σομαλίας.

               (6)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Σομαλίας σχετικά με το καθεστώς της υπό την ηγεσία της Ευρωπαϊκής Ένωσης ναυτικής δύναμης στη Δημοκρατία της Σομαλίας εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Δεκεμβρίου 2008.

            Για το Συμβούλιο

            Ο Πρόεδρος

         B. KOUCHNER

      (1)  ΕΕ L 301 της 12.11.2008, σ. 33.


Avis juridique important

|

41981D0003

81/3/Ευρατόμ, EKAX, EOK: Απόφαση τών αντιπροσώπων τών κυ´βερνήσεων τών Κρατών μελών τών Ευρωπαϊκών Κοινοτήτων τής 1ης Ιανουαρίου 1981 περί διορισμού τών μελών τής Επιτροπής τών Ευρωπαϊκών Κοινοτήτων

Επίσημη Εφημερίδα αριθ. L 009 της 09/01/1981 σ. 0041 - 0041

***** ΣΥΝΔΙΑΣΚΕΨΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ  ΤΩΝ ΚΡΑΤΩΝ ΜΕΛΩΝ  ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ  ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 1ης Ιανουαρίου 1981  περί διορισμού των μελών της Επιτροπής των Ευρωπαϊκών Κοινοτήτων  (81/3/Ευρατόμ, ΕΚΑΧ, ΕΟΚ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως τα άρθρα 10 και 11,  τη συνθήκη περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας, που υπεγράφη στις 28 Μαΐου 1979, καθώς και την απόφαση του Συμβουλίου της 24ης Μαΐου 1979 περί προσχωρήσεως της Ελληνικής Δημοκρατίας στην Ευρωπαϊκή Κοινότητα Άνθρακος και Χάλυβος, και ιδίως τα άρθρα 15 και 134 της προσαρτημένης σ αυτές πράξεως,  ΑΠΕΦΑΣΙΣΑΝ:  Άρθρο μόνο  Μέλη της Επιτροπής των Ευρωπαϊκών Κοινοτήτων για την περίοδο από 6ης Ιανουαρίου 1981 μέχρι και 5ης Ιανουαρίου 1985 διορίζονται:  1.2 // ο κ. Franciscus H.J.J. Andriessen o κ. Claude Cheysson ο κ. Γεώργιος Κοντογεώργης  ο υποκόμης Etienne Davignon ο κ. Antonio Giolitti ο κ. Finn Olav Gundelach ο κ. Wilhelm Haferkamp  // ο κ. Karl-Heinz Narjes ο κ. Lorenzo Natali ο κ. Michael O' Kennedy ο κ. Francois-Xavier Ortoli ο κ. Ivor Richard ο κ. Gaston Thorn ο κ. Christopher Samuel Tugendhat  Έγινε στις Βρυξέλλες, την 1η Ιανουαρίου 1981.  Ο Πρόεδρος  Ch. A. VAN DER KLAAUW


Avis juridique important

|

31992D0493

92/493/ΕΟΚ: Απόφαση της Επιτροπής της 12ης Οκτωβρίου 1992 για την αποδοχή αναλήψεων υποχρεώσεων που προτάθηκαν όσον αφορά τη διαδικασία επανεξέτασης των μέτρων αντιντάμπινγκ σχετικά με ορισμένες εισαγωγές γλουταμινικού νατρίου καταγωγής Ινδονησίας, και για την περάτωση της έρευνας

Επίσημη Εφημερίδα αριθ. L 299 της 15/10/1992 σ. 0040 - 0042

ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Οκτωβρίου 1992  για την αποδοχή αναλήψεων υποχρεώσεων που προτάθηκαν όσον αφορά τη διαδικασία επανεξέτασης των μέτρων αντιντάμπινγκ σχετικά με ορισμένες εισαγωγές γλουταμινικού νατρίου καταγωγής Ινδονησίας, και για  την περάτωση της έρευνας  (92/493/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον προαναφερόμενο κανονισμό,  Εκτιμώντας ότι:  Ι. ΠΡΟΗΓΟΥΜΕΝΗ ΔΙΑΔΙΚΑΣΙΑ  (1) Το Συμβούλιο, με τον κανονισμό (ΕΟΚ) αριθ. 1798/90 (2), επέβαλε οριστικό δασμό αντιντάμπινγκ ύψους 0,510 Ecu ανά χιλιόγραμμο στις εισαγωγές γλουταμινικού νατρίου καταγωγής, μεταξύ άλλων χωρών, Ινδονησίας εξαιρουμένων των εισαγωγών των προϊόντων μιας  εταιρείας της Ινδονησίας, για την οποία έγινε δεκτή από την Επιτροπή ανάληψη υποχρεώσεων ως προς τις τιμές.  ΙΙ. ΔΙΑΔΙΚΑΣΙΑ ΕΠΑΝΕΞΕΤΑΣΗΣ  (2) Τον Απρίλιο και Ιουλίου 1991, η Επιτροπή έλαβε επιστολές από την PT Indomiwon Citra Inti και την PT Cheil Samsung Astra, δύο εταιρείες της Ινδονησίας που κατασκευάζουν γλουταμινικό νάτριο και δεν συνδέονται με την εν λόγω διαδικασία, στις οποίες  γνωστοποιούσαν την πρόθεσή τους να πραγματοποιήσουν εξαγωγές του υπό εξέταση προϊόντος προς την Κοινότητα στο εγγύς μέλλον και διατύπωναν την άποψη ότι οι εν λόγω εξαγωγές θα υπόκειντο στον προαναφερόμενο δασμό και ότι καμία από τις εν λόγω εταιρείες  δεν είχε πραγματοποιήσει παραγωγή ή εξαγωγές του υπό εξέταση προϊόντος κατά την αρχική περίοδο της έρευνας.  (3) Επιπλέον, βάσει των προσκομισθέντων στοιχείων, προέκυπτε ότι η PT Indomiwon Citra Inti συνδεόταν έμμεσα με μια άλλη εταιρεία της Ινδονησίας που παράγει γλουταμινικό νάρτριο, την PT Miwon Indonesia. Η προαναφερθείσα εταιρεία συνεργάστηκε με την  Επιτροπή στο πλαίσιο της προηγούμενης διαδικασίας, αλλά δεν πραγματοποίησε εξαγωγές προς την Κοινότητα του υπό εξέταση προϊόντος κατά την αρχική περίοδο της έρευνας. Δεδομένης αυτής της έμμεσης σύνδεσης μεταξύ των δύο εταιρειών, αποφασίστηκε, η  διαδικασία επανεξέτασης ως προς την PT Indomiwon Sitra Inti να καλύπτει και την PT Miwon Indonesia, που είχε συμφωνήσει να συνεργασθεί.  (4) Με ανακοίνωσή της που δημοσιεύτηκε στις 5 Νοεμβρίου 1991 (3), η Επιτροπή, μετά από διαβουλεύσεις στο πλαίσιο της συμβουλευτικής επιτροπής και σύμφωνα με το άρθρο 14 του κανονισμού (ΕΟΚ) αριθ. 2423/88, κίνησε διαδικασία αναθεώρησης του κανονισμού  (ΕΟΚ) αριθ. 1798/90, εφόσον αφορούσε τις τρεις εταιρείες της Ινδονησίας που αναφέρονται στις αιτιολογικές σκέψεις 2 και 3 ανωτέρω.  (5) Κατά συνέπεια, η Επιτροπή κήρυξε την επανέναρξη της έρευνας και απέστειλε ερωτηματολόγια στις τρεις ενδιαφερόμενες παραγωγούς εταιρείες, ενώ τα στοιχεία που δόθηκαν σε απάντηση αποτέλεσαν αντικείμενο επαλήθευσης στις εγκαταστάσεις των εν λόγω  εταιρειών στην Ινδονησία.  (6) Η περίοδος που κάλυψε η έρευνα στο πλαίσιο της διαδικασίας επανεξέτασης ήταν από την 1η Ιανουαρίου 1991 έως τις 30 Σεπτεμβρίου 1991.  ΙΙΙ. ΠΟΡΙΣΜΑΤΑ ΤΗΣ ΕΡΕΥΝΑΣ  1. Νέες εταιρείες  (7) Από την έρευνα προέκυψε ότι η PT Cheil Samsung Astra και η PT Indomiwon Citra Inti δημιουργήθηκαν και άρχισαν τη λειτουργία τους αρκετό χρόνο μετά το τέλος της προηγούμενης περιόδου που κάλυψε η έρευνα και ότι δεν πραγματοποίησαν εξαγωγές του υπό  εξέταση προϊόντος προς την Κοινότητα κατά την προαναφερθείσα περίοδο. Επιπλέον, προέκυψε ότι οι εν λόγω δύο εταιρείες δεν διατηρούσαν κανενός είδους σχέση με τους εξαγωγείς της Ινδονησίας τους οποίους αφορούσε η προηγούμενη έρευνα και ως προς τους  οποίους επιβεβαιώθηκε η ύπαρξη πρακτικών ντάμπινγκ. Επίσης, προέκυψε ότι η PT Cheil Samsung Astra πραγματοποιεί ήδη εξαγωγές γλουταμινικού νατρίου προς την Κοινότητα και ότι η PT Indomiwon Citra Inti προτίθεται σοβαρά να πραγματοποιήσει τέτοιες  εξαγωγές, όπως αποδεικνύεται από συμφωνία διανομής που έχει υπογράψει με έναν κοινοτικό εισαγωγέα. Όσον αφορά την PT Miwon Indonesia, προέκυψε ότι η εταιρεία αυτή δεν είχε πραγματοποιήσει ποτέ εξαγωγές προς την Κοινότητα του υπό εξέταση προϊόντος, ούτε  ήταν σε θέση να αποδείξει τη σταθερή πρόθεσή της για πραγματοποίηση τέτοιων εξαγωγών στο εγγύς μέλλον. Υπό τις συνθήκες αυτές, μόνο για τις εταιρείες PT Cheil Samsung Astra και PT Indomiwon Citra Inti είναι δυνατόν να γίνει δεκτό ότι μπορούν τώρα να  συγκαταλεγούν στις εταιρείες στις οποίες αφορά την εν λόγω διαδικασία και ότι είναι απαραίτητο να πραγματοποιηθεί ως προς αυτές επανεξέταση των ισχυόντων μέτρων.  2. Υπό εξέταση προϊόν, ομοειδές προϊόν  (8) Το υπό εξέταση προϊόν είναι το ίδιο με εκείνο στο οποίο αφορούσε η διαδικασία που κατέληξε στον κανονισμό (ΕΟΚ) αριθ. 1798/90, δηλαδή γλουταμινικό νάτριο που παράγεται με τη μορφή κρυστάλλων διαφόρων μεγεθών και υπάγεται στον κωδικό ΣΟ ex 2922 42  00.  3. Κανονική αξία  (9) Εφόσον ο μεγαλύτερος όγκος των πωλήσεων του ομοειδούς προϊόντος των εταιρειών PT Indomiwon Citra Inti και PT Cheil Samsung Astra στην εγχώρια αγορά πραγματοποιούντο με ζημία κατά την περίοδο της έρευνας, υπολογίστηκε η κατασκευασμένη αξία. Επειδή η  εμπορία του γλουταμινικού νατρίου στην κοινοτική αγορά γίνεται κατά κύριο λόγο σε μεγάλου μεγέθους συσκευασίες (15 χιλιογράμμων και άνω), η Επιτροπή υπολόγισε την κατασκευασμένη κανονική αξία σ' αυτή τη βάση.  (10) Για τον υπολογισμό της κατασκευασμένης αξίας, η Επιτροπή υπολόγισε το κόστος κατασκευής με βάση το κόστος που ίσχυε για τις εν λόγω εταιρείες, προσθέτοντας ένα εύλογο ποσό για έξοδα πωλήσεως, γενικά και διοικητικά έξοδα και κέρδος.  Το ποσό που αντιπροσωπεύει έξοδα πωλήσεως, γενικά και διοικητικά έξοδα και κέρδος υπλογίστηκε σε σχέση με τα έξοδα που αντιμετώπισε και το κέρδος που αποκόμισε η PT Miwon Indonesia πουλώντας με κέρδος το ίδιο προϊόν στην εγχώρια αγορά. Η προαναφερθείσα  εταιρεία ήταν η μόνη για την οποία ήταν γνωστό ότι είχε πραγματοποιήσει με κέρδος πωλήσεις στην αγορά της Ινδονησίας, σε ποσότητες που θα μπορούσαν να θεωρηθούν αντιπροσωπευτικές.  4. Τιμή εξαγωγής  (11) Εφόσον, κατά την περίοδο της έρευνας, μόνο μία από τις ενδιαφερόμενες εταιρείες πραγματοποίησε εξαγωγές γλουταμινικού νατρίου προς την Κοινότητα και οι εξαγωγές αυτές αφορούσαν αποκλειστικά μικρές ποσότητες, ήταν αδύνατο να υπολογισθεί με αξιόπιστο  τρόπο κάποια τιμή εξαγωγής με βάση τις εν λόγω εξαγωγές, όσον αφορά το υπό εξέταση προϊόν.  5. Ζημία  (12) Εφόσον η εν λόγω διαδικασία επανεξέτασης περιορίστηκε σε μεταβολές συνθηκών ως προς ορισμένους παραγωγούς της Ινδονησίας, γίνεται δεκτό ότι τα σχετικά με τη ζημία πορίσματα που περιέχονται στον κανονισμό (ΕΟΚ) αριθ. 1798/90 ισχύουν ακόμη.  6. Μέτρα  (13) Είναι σαφές ότι, εάν οι τιμές εξαγωγής του γλουταμινικού νατρίου που επωλείτο για εξαγωγή στην Κοινότητα από τις δύο ενδιαφερόμενες εταιρείες ήταν τουλάχιστον ίσες με την κανονική αξία που ίσχυε για τις εν λόγω εταιρείες όσον αφορά το ομοειδές  προϊόν, δεν θα γινόταν ο ισχυρισμός περί ντάμπινγκ.  (14) Ωστόσο, οι κανονικές αξίες, όπως υπολογίστηκαν ως προς τις δύο ενδιαφερόμενες εταιρείες και αναπροσαρμόστηκαν, προκειμένου να ανταποκρίνονται στα έξοδα που αυτές αντιμετώπισαν κατά την αποστολή των εμπορευμάτων στα κοινοτικά σύνορα, διαπιστώθηκε  ότι υπερβαίνουν το όριο ζημίας που καθορίστηκε βάσει της προηγούμενης έρευνας. Συνεπώς, γίνεται δεκτό ότι τα μέτρα που θα επιβληθούν όσον αφορά τις εισαγωγές στην Κοινότητα γλουταμινικού νατρίου παραγωγής των εταιρειών PT Indomiwon Citra Inti και PT  Cheil Samsung Astra πρέπει να περιοριστούν στο να εξασφαλίζουν ότι το υπό εξέταση προϊόν δεν πωλείται σε τιμή κατώτερη του ορίου ζημίας.  (15) Συμφώνως με τα προαναφερθέντα, θεωρήθηκε απαραίτητο να υποβληθούν οι εταιρείες PT Indomiwon Citra Inti και PT Cheil Samsung Astra σε ξεχωριστό για την καθεμία και κυμαινόμενο δασμό αντιντάμπινγκ, ίσο με τη διαφορά μεταξύ της τιμής που απαιτείται  για την άρση της ζημίας που καθορίστηκε βάσει της αρχικής έρευνας και των τιμών εξαγωγής που ισχύουν για τις εν λόγω εταιρείες, ελεύθερο στα σύνορα της Κοινότητας, προ καταβολής του δασμού.  (16) Όσον αφορά την PT Miwon Indonesia, εφόσον η εν λόγω εταιρεία, όπως αναφέρεται στην αιτιολογική σκέψη 7 ανωτέρω, ούτε πραγματοποίησε εξαγωγές προς την Κοινότητα κατά την περίοδο της έρευνας, ούτε απέδειξε ότι έχει πρόθεση να πραγματοποιήσει τέτοιες  εξαγωγές στο μέλλον, κρίνεται σκόπιμο η εν λόγω εταιρεία να εξακολουθήσει να υπόκειται στο δασμό που βρίσκεται σήμερα σε ισχύ.  IV. ΑΝΑΛΗΨΕΙΣ ΥΠΟΧΡΕΩΣΕΩΝ  (17) Μετά την κοινοποίηση των ανωτέρω συμπερασμάτων στις ενδιαφερόμενες εταιρείες, αναλήψεις υποχρεώσεων προσφέρθηκαν εκ μέρους της PT Indomiwon Citra Inti και της PT Cheil Samsung Astra, όσον αφορά τις εξαγωγές τους στην Κοινότητα. Βάσει των εν λόγω  αναλήψεων υποχρεώσεων, καθορίζεται ελάχιστη τιμή στο ύψος του ορίου ζημίας που θα αίρει οποιαδήποτε ζημιογόνα συνέπεια επί του ενδιαφερόμενου κλάδου κοινοτικής βιομηχανίας από την ύπαρξη ντάμπινγκ. Επειδή η Επιτροπή θεωρεί ότι, από διοικητική σκοπία,  είναι δυνατή η αποτελεσματική παρακολούθηση της τήρησης των υποχρεώσεων που τυχόν θα αναληφθούν, κατέληξε στο συμπέρασμα ότι είναι σκόπιμο αυτές να γίνουν δεκτές.  Επιπλέον, σε περίπτωση παραβίασης των εν λόγω υποχρεώσεων ως προς τις τιμές, η Επιτροπή έχει τη δυνατότητα να επιβάλλει, κατά τρόπο άμεσο και προσωρινό, δασμούς και το Συμβούλιο να επιβάλει στη συνέχεια οριστικούς δασμούς, με βάση τα πραγματικά  περιστατικά που έγιναν δεκτά στο πλαίσιο της παρούσας έρευνας.  (18) Καμία αντίρρηση δεν διατυπώθηκε στο πλαίσιο της συμβουλευτικής επιτροπής όσον αφορά την αποδοχή των αναλήψεων υποχρεώσεων.  (19) Ο ενδιαφερόμενος κλάδος της κοινοτικής βιομηχανίας ενημερώθηκε σχετικά με τα κύρια πραγματικά περιστατικά και εκτιμήσεις, με βάση τα οποία η Επιτροπή σκόπευε να κάνει δεκτές τις αναλήψεις υποχρεώσεων και δεν διατυπώθηκαν από πλευράς του σχετικές  αντιρρήσεις.  (20) Με βάση τα ανωτέρω, το Συμβούλιο αποφάσισε με τον κανονισμό (ΕΟΚ) αριθ. 2966/92 (4) να εξαιρέσει τις εισαγωγές του υπό εξέταση προϊόντος παραγωγής των εταιρειών PT Indomiwon Citra Inti και PT Cheil Samsung Astra από την επιβολή του δασμού  αντιντάμπινγκ που έχει επιβληθεί στις εισαγωγές του υπό εξέταση προϊόντος καταγωγής Ινδονησίας,  ΑΠΟΦΑΣΙΖΕΙ:  Άρθρο 1  Με την παρούσα απόφαση γίνονται δεκτές οι αναλήψεις υποχρεώσεων ως προς τις τιμές που πρότειναν οι εταιρείες PT Indomiwon Citra Inti και PT Cheil Samsung Astra σε σχέση με τη διαδικασία αντιντάμπινγκ όσον αφορά τις εισαγωγές γλουταμινικού  νατρίου που υπάγεται στον κωδικό ΣΟ ex 2922 42 00 (κωδικός Taric 2922 42 00*10) καταγωγής, μεταξύ άλλων χωρών, Ινδονησίας.  Άρθρο 2  Με την παρούσα απόφαση περατώνεται η σχετική με τη διαδικασία επανεξέτασης έρευνα που διεξήχθη στο πλαίσιο της διαδικασίας αντιντάμπινγκ η οποία αναφέρεται στο άρθρο 1. Βρυξέλλες, 12 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 167 της 30. 6. 1990, σ. 1. (3) ΕΕ αριθ. C 287 της 5. 11. 1991, σ. 5. (4) Βλέπε σελίδα 1 της παρούσας Επίσημης Εφημερίδας.


Avis juridique important

|

31980D0341

80/341/ΕΟΚ : Απόφαση του Συμβουλίου, της 17ης Μαρτίου 1980, περί ονομασίας των μελών του διοικητικού συμβουλίου του Ευρωπαϊκού Ιδρύματος για την βελτίωση των συνθηκών ζωής και εργασίας

Επίσημη Εφημερίδα αριθ. L 078 της 25/03/1980 σ. 0017

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31991D0616

91/616/ΕΟΚ: Απόφαση του Συμβουλίου της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την καθιέρωση συνεργασίας στον τομέα της εκπαίδευσης και της κατάρτισης στο πλαίσιο του προγράμματος Erasmus

Επίσημη Εφημερίδα αριθ. L 332 της 03/12/1991 σ. 0051 - 0051

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1991 για τη σύναψη συμφωνίας μεταξύ της Ευρωπαϊκής  Οικονομικής Κοινότητας και της Ελβετικής Συνομοσπονδίας για την καθιέρωση συνεργασίας στον τομέα  της εκπαίδευσης και της κατάρτισης στο πλαίσιο του προγράμματος Erasmus (91/616/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι με την απόφαση 87/327/ΕΟΚ (3), όπως τροποποιήθηκε από την απόφαση 89/663/ΕΟΚ (4), το Συμβούλιο  ενέκρινε το κοινοτικό πρόγραμμα δράσης για την κινητικότητα των φοιτητών (Erasmus) 7 ότι, στις 5 Νοεμβρίου 1990, το Συμβούλιο εξουσιοδότησε την Επιτροπή να διαπραγματευθεί με τις χώρες  ΕΖΕΣ και το Λιχτενστάιν, σύμφωνα με ειδικές διαπραγματευτικές οδηγίες, διμερείς συμφωνίες με στόχο  τη συνεργασία στον τομέα της εκπαίδευσης και της κατάρτισης στο πλαίσιο του προγράμματος Erasmus 7 ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής  Συνομοσπονδίας, λόγω της φύσης της, εμπλουτίζει την επίδραση του προγράμματος Erasmus έτσι ώστε να  αναπτύσσεται η διαπανεπιστημιακή συνεργασία και να ενισχύεται το επίπεδο των επαγγελματικών  προσόντων του ανθρώπινου δυναμικού στην Ευρώπη, ΑΠΟΦΑΣΙΖΕΙ: Άρθρο 1 Η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την  καθιέρωση συνεργασίας στον τομέα της εκπαίδευσης και της κατάρτισης στα πλαίσια του προγράμματος  Erasmus εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 13 της συμφωνίας  (5). Λουξεμβούργο, 28 Οκτωβρίου 1991. Για το Συμβούλιο Ο Πρόεδρος J. M. M. RITZEN (1) EE ariu. C 127 της 17. 5. 1991, σ. 3. (2) Γνώμη που διατυπώθηκε στις 24 Οκτωβρίου 1991 (δεν έχει ακόμα δημοσιευθεί στην Επίσημη  Εφημερίδα). (3) ΕΕ αριθ. L 166 της 25. 6. 1987, σ. 20. (4) ΕΕ αριθ. L 395 της 30. 12. 1989, σ. 23. (5) Βλέπε σ. 71 της παρούσας Επίσημης Εφημερίδας.


title: 2007/43/ΕΚ: Απόφαση της Ευρωπαϊκής Κεντρικής Τράπεζας, της 15ης Δεκεμβρίου 2006 , σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (ΕΚΤ/2006/22)

text:
               31.1.2007

               EL

               Επίσημη Εφημερίδα της Ευρωπαϊκής Ένωσης

               L 24/3

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 15ης Δεκεμβρίου 2006
   σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες
   (ΕΚΤ/2006/22)
   (2007/43/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 28.3,
   Εκτιμώντας τα ακόλουθα:

               (1)

               Η απόφαση ΕΚΤ/2004/6, της 22ας Απριλίου 2004, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (1), καθόρισε πώς και σε ποια έκταση οι εθνικές κεντρικές τράπεζες (ΕθνΚΤ) των κρατών μελών που έχουν υιοθετήσει το ευρώ (εφεξής «συμμετέχουσες ΕθνΚΤ») είχαν την υποχρέωση να καταβάλουν το κεφάλαιο της Ευρωπαϊκής Κεντρικής Τράπεζας (ΕΚΤ) την 1η Μαΐου 2004.

               (2)

               Ενόψει της προσχώρησης της Βουλγαρίας και της Ρουμανίας στην Ευρωπαϊκή Ένωση και της ένταξης των οικείων ΕθνΚΤ στο Ευρωπαϊκό Σύστημα Κεντρικών Τραπεζών (ΕΣΚΤ) την 1η Ιανουαρίου 2007, η απόφαση ΕΚΤ/2006/21, της 15ης Δεκεμβρίου 2006, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (2), καθορίζει, με ισχύ από 1ης Ιανουαρίου 2007, τις νέες σταθμίσεις στην κλείδα κατανομής για την εγγραφή στο αυξημένο κεφάλαιο της ΕΚΤ, οι οποίες αποδίδονται στις ΕθνΚΤ που θα είναι μέλη του ΕΣΚΤ την 1η Ιανουαρίου 2007 (εφεξής «σταθμίσεις στην κλείδα κατανομής» και «κλείδα κατανομής» αντίστοιχα).

               (3)

               Με ισχύ από την 1η Ιανουαρίου 2007, το εγγεγραμμένο κεφάλαιο της ΕΚΤ θα ανέρχεται σε 5 760 652 402,58 ευρώ.

               (4)

               Η διευρυμένη κλείδα κατανομής απαιτεί την έκδοση νέας απόφασης της ΕΚΤ που να καταργεί από την 1η Ιανουαρίου 2007 την απόφαση ΕΚΤ/2004/6 και να καθορίζει πώς και σε ποια έκταση οι συμμετέχουσες ΕθνΚΤ έχουν την υποχρέωση να καταβάλουν το κεφάλαιο της ΕΚΤ με ισχύ από την 1η Ιανουαρίου 2007.

               (5)

               Το άρθρο 1 της απόφασης 2006/495/ΕΚ του Συμβουλίου, της 11ης Ιουλίου 2006, σύμφωνα με το άρθρο 122 παράγραφος 2 της συνθήκης για την υιοθέτηση του ενιαίου νομίσματος από τη Σλοβενία από την 1η Ιανουαρίου 2007 (3), προβλέπει ότι η παρέκκλιση υπέρ της Σλοβενίας, η οποία αναφέρεται στο άρθρο 4 της πράξης προσχώρησης του 2003 (4), καταργείται με ισχύ από την 1η Ιανουαρίου 2007.

               (6)

               Σύμφωνα με την απόφαση ΕΚΤ/2006/30, της 30ής Δεκεμβρίου 2006, σχετικά με την καταβολή κεφαλαίου, τη μεταβίβαση συναλλαγματικών διαθεσίμων και την εισφορά στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από την Banka Slovenije (5), η Banka Slovenije έχει την υποχρέωση να καταβάλει το υπόλοιπο του μεριδίου της στο εγγεγραμμένο κεφάλαιο της ΕΚΤ με ισχύ από την 1η Ιανουαρίου 2007, λαμβανομένης υπόψη της διευρυμένης κλείδας κατανομής,

         ΑΠΟΦΑΣΙΖΕΙ:
   Άρθρο 1
   Ύψος και τρόπος καταβολής κεφαλαίου
   Κάθε συμμετέχουσα ΕθνΚΤ καταβάλλει ολοσχερώς το μερίδιό της στο εγγεγραμμένο κεφάλαιο της ΕΚΤ με ισχύ από την 1η Ιανουαρίου 2007. Λαμβανομένων υπόψη των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2006/21, κάθε συμμετέχουσα ΕθνΚΤ καταβάλλει, με ισχύ από την 1η Ιανουαρίου 2007, το ποσό που αναγράφεται παραπλεύρως της επωνυμίας της στον πίνακα που ακολουθεί:

               Συμμετέχουσα ΕθνΚΤ

               (σε ευρώ)

               Nationale Bank van België/Banque nationale de Belgique

               142 334 199,56

               Deutsche Bundesbank

               1 182 149 240,19

               Τράπεζα της Ελλάδος

               104 659 532,85

               Banco de España

               434 917 735,09

               Banque de France

               828 813 864,42

               Central Bank and Financial Services Authority of Ireland

               51 183 396,60

               Banca d’Italia

               721 792 464,09

               Banque centrale du Luxembourg

               9 073 027,53

               De Nederlandsche Bank

               224 302 522,60

               Oesterreichische Nationalbank

               116 128 991,78

               Banco de Portugal

               98 720 300,22

               Banka Slovenije

               18 399 523,77

               Suomen Pankki

               71 708 601,11

         Άρθρο 2
   Αναπροσαρμογή καταβεβλημένου κεφαλαίου
   1.   Δεδομένου ότι κάθε συμμετέχουσα ΕθνΚΤ, με εξαίρεση την Banka Slovenije, έχει ήδη καταβάλει ολοσχερώς το μερίδιο συμμετοχής της στο εγγεγραμμένο κεφάλαιο της ΕΚΤ ως είχε έως την 31η Δεκεμβρίου 2006 βάσει της απόφασης ΕΚΤ/2004/6, καθεμία από αυτές, με εξαίρεση την Banka Slovenije, είτε μεταβιβάζει ένα συμπληρωματικό ποσό στην ΕΚΤ είτε λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1. Η καταβολή κεφαλαίου από την Banka Slovenije ρυθμίζεται από την απόφαση ΕΚΤ/2006/30.
   2.   Όλες οι δυνάμει του παρόντος άρθρου μεταβιβάσεις πραγματοποιούνται σύμφωνα με την απόφαση ΕΚΤ/2006/23, της 15ης Δεκεμβρίου 2006, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (6).
   Άρθρο 3
   Τελικές διατάξεις
   1.   Η παρούσα απόφαση αρχίζει να ισχύει την 1η Ιανουαρίου 2007.
   2.   H απόφαση ΕΚΤ/2004/6 καταργείται από την 1η Ιανουαρίου 2007.
   3.   Κάθε αναφορά στην απόφαση ΕΚΤ/2004/6 θεωρείται ότι γίνεται στην παρούσα απόφαση.

      Φρανκφούρτη, 15 Δεκεμβρίου 2006.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 205 της 9.6.2004, σ. 7.

      (2)  Βλέπε σελίδα 1 της παρούσας Επίσημης Εφημερίδας.

      (3)  ΕΕ L 195 της 15.7.2006, σ. 25.

      (4)  ΕΕ L 236 της 23.9.2003, σ. 33.

      (5)  Βλέπε σελίδα 17 της παρούσας Επίσημης Εφημερίδας.

      (6)  Βλέπε σελίδα 5 της παρούσας Επίσημης Εφημερίδας.


title: 2009/232/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με το κλείσιμο των λογαριασμών της Eurojust για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/242

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 22ας Απριλίου 2008
   σχετικά με το κλείσιμο των λογαριασμών της Eurojust για το οικονομικό έτος 2006
   (2009/232/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς της Eurojust για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Eurojust για το οικονομικό έτος 2006 (2), μαζί με τις απαντήσεις του Οργανισμού,
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (4), και ιδίως το άρθρο 36,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0129/2008),

               1.

               επισημαίνει ότι οι τελικοί ετήσιοι λογαριασμοί της Eurojust είναι οι λογαριασμοί που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών της Eurojust για το οικονομικό έτος 2006·

               3.

               αναθέτει στον πρόεδρό του να διαβιβάσει την παρούσα απόφαση στο διοικητικό διευθυντή της Eurojust, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 57.

      (2)  ΕΕ C 309 της 19.12.2007, σ. 111.

      (3)  ΕΕ L 248 της 16.9.2002, σ. 1.

      (4)  ΕΕ L 63 της 6.3.2002, σ. 1.

      (5)  ΕΕ L 357 της 31.12.2002, σ. 72.